# OBRAZLOŽENJE PRVIH IZMJENA I DOPUNA PRORAČUNA GRADA

OTOKA ZA 2024.GODINU.

## UVOD

Sukladno članku 45. Zakona o proračunu (NN 144/21) Grad Otok izradio je prve izmjene i dopune Proračuna za 2024.godinu. Metodologija izrade prvih izmjena i dopuna Proračuna je istovjetna donošenju Proračuna.

Ovim Izmjenama i dopunama Proračuna za 2024.godinu planiraju se prihodi i primici u iznosu od 10.509.483,16 EUR-a te rashodi i izdaci u iznosu od 10.509.483,16 EUR-a. .

## OBRAZLOŽENJE OPĆEG DIJELA PRORAČUNA

Ovim izmjenama ukupni prihodi i primici konsolidiranog Proračuna za 2024.g. planirani su u visini 10.509.483,16 EUR-a.

## PRIHODI POSLOVANJA

Izmjenama se mijenjaju sljedeće skupine:

**Skupina 61-** Prihodi od poreza planirani su u iznosu 818.855,60 EUR-a,a ovim Izmjenama i dopunama povećavaju se za 20.000,00 EUR-a., povećanje se odnosi na povećanje poreza i prireza na dohodak.

**Skupina 63-**Pomoći proračunu iz drugih proračuna planirane su u iznosu 3.648.555,76 EUR-

a. Ovim izmjenama i dopunama povećava se za 972.000,00 EUR-a. Ovo povećanje odnosi se na pomoći iz državnog proračuna prijenos EU sredstava- Projekt Zaželi.

**Skupina 64**-Prihodi od imovine planirani su u iznosu od 462.934,00 EUR-a. Ovim izmjenama i dopunama povećavaju se u najvećem dijelu 31.705,75 EUR-a. Povećanje se odnosi na prihod od zakupa zemljišta u poduzetničkoj zoni.

**Skupina 65-** Prihodi od upravnih, administrativnih i pristojbi po posebnim propisima planirane su u iznosu od 1.683.309,32 EUR-a. Ovim Izmjenama i dopunama povećavaju se za 1.958.328,68 EUR-a, a povećanje se u najvećem dijelu odnosi na obračun šumskog doprinosa koji je znatno veći od planiranog zbog olujnog nevremena koje se dogodilo u 2023.g.

Prihodi od prodaje nefinancijske imovina

**Skupina 71-** Prihodi od prodaje neproizvedene dugotrajne imovine planirani su u iznosu od 145.000,00 EUR-a. Ovim izmjenama i dopunama povećavaju se za 210.000,00 EUR-a a povećanje se odnosi na prodaju građevinskog zemljišta.

## RASHODI POSLOVANJA

**Skupina 31-** Rashodi za zaposlene planirani su u iznosu od 1.137.573,00 EUR-a. Ovim izmjenama i dopunama ovi rashodi se povećavaju za 796.960,00 EUR-a a povećanje se odnosi na plaće zaposlenih osoba na projektu Želim raditi.

**Skupina 32-** Materijalni rashodi planirani su u iznosu od 1.474.100,00 EUR-a. Ovim izmjenama i dopunama ovi rashodi se povećavaju za 221.045,42 EUR-a a odnose se na rashode za materijal i energiju te rashode za usluge, te nabavu higijenskih potrepština za potrebe projekta Želim raditi.

**Skupina 37-**Naknade građanima i kućanstvima na temelju osiguranja i druge naknade planirani su u iznosu od 899.351,67 EUR-a. Ovim izmjenama i dopunama ovi rashodi se povećavaju za 5.500,00 EUR-a a odnose se na sufinanciranje cijene prijevoza učenika osnovnih škola te sufinanciranje troškova stanovanja.

**Skupina 38-** Ostali rashodi planirani su u iznosu od 476.054,00 EUR-a. Ovim izmjenama i dopunama ovi rashodi se povećavaju za 39.500,00 EUR-a a odnose se na tekuće donacije sportskim društvima, DVD ,rashode za vatrogasne intervencije te kapitalne donacije za stambeno zbrinjavanje.

## RASHODI ZA NABAVU NEFINANCIJSKE IMOVINE

**Skupina 41-** Rashodi za nabavu neproizvedene dugotrajne imovine planirani su u iznosu od 41.327,00 EUR-a. Ovim izmjenama i dopunama ovi rashodi se povećavaju za 210,000,00 EUR- a te se odnose na kupovinu zemljišta i nekretnina, uređenje i opremanje DVD-Komletinaca,rekonstrukciju staza na groblju u Otoku, uređenje infrastrukture na tenis terenima i bočalištu, tradicijsku kuću u Komletincima, sanaciju cesta te uređenje infrastrukture kod nogometnih igrališta, rekonstrukciju javne rasvjete.

**Skupina 42-**Rashodi za nabavu proizvedene dugotrajne imovine planirani su u iznosu od 1.623.001.00 EUR-a. Ovim izmjenama i dopunama povećavaju se za 1.922.985,00 EUR-a odnose se na uređenje i opremanje DVD-Komletinaca,rekonstrukciju staza na groblju u Otoku, uređenje infrastrukture na tenis terenima i boćalištu, tradicijsku kuću u Komletincima, sanaciju cesta te uređenje infrastrukture kod nogometnih igrališta, rekonstrukciju javne rasvjete

**Skupina 45-** Rashodi za dodatna ulaganja na nefinancijsku imovinu planirani su u iznosu od 65.625,00 EUR-a, ovim Izmjenama i dopunama povećavaju se za 20.000,00 EUR-a. Ovo povećanje odnosi se na dodatna ulaganja za ostalu nefinancijsku imovinu, odnosno za potrebe izrade projektne dokumentacije.

## IZDACI ZA FINANCIJSKU IMOVINU I OTPLATE ZAJMOVA

**Skupina 54-**Izdatci za otplatu glavnice primljenih zajmova planirani su u iznosu od 273.955,99 EUR-a Ovim Izmjenama i dopunama Proračuna izdaci su smanjeni za 23.955,99 EUR-a jer je do 31.12.2023.g. izvršen sav povrat poreza i nisu stvorene obveze za otplatu beskamatnog zajma..

## OBRAZLOŽENJE POSEBNOG DJELA PRORAČUNA PO ORGANIZACIJSKOJ I PROGRAMIMA

## Upravni odjel za komunalno gospodarstvo, poljoprivredu i pravne poslove

U Upravnom odjelu za komunalno gospodarstvo, poljoprivredu i pravne poslove obavljaju se sljedeći poslovi:

- poslovi zastupanja Grada pred pravosudnim, upravnim i drugim tijelima i institucijama,

- poslovi vezani uz službeničke odnose službenika i namještenika u Gradu Otoku, a naročito provođenje postupka prijema u službu te izradu pojedinačnih akata za službenike, namještenika i dužnosnike,

- poslovi vezani uz jednostavnu i javnu nabavu za potrebe Grada Otoka,

- imovinsko – pravni poslovi te suradnja s nadležnim ministarstvima i drugim institucijama,

- koordinacija i izrade i praćenje izvršenja plana i programa zaštite od požara, civilne zaštite i zaštite na radu sukladno posebnim propisima,

- poslovi vezani uz financiranje i nadzor provedbe programa iz područja socijalne skrbi koji su usmjereni na pomoć socijalno osjetljivim i ugroženim skupinama građana, a naročito izrada pojedinačnih akata o ostvarivanju prava iz socijalne skrbi te poslovi evidencije tih prava i izrada potrebnih izvješća,

- praćenje rada i pružanje pravne pomoći ustanovama u realizaciji programa,

- izrada i provedba programa raspolaganja poljoprivrednim zemljištem u vlasništvu Republike Hrvatske na području Grada Otoka, briga o zemljištu u vlasništvu Grada Otoka, i praćenje stanja u području poljoprivrede,

- gospodarenje i provođenje mjera i aktivnosti zaštite poljoprivrednog zemljišta te poslovi praćenja stanja i evidencija poljoprivrednog zemljišta,

- provedba svih vrsta komunalnih djelatnosti sukladno zakonu koji uređuje komunalno gospodarstvo, vode i ceste te izrada prijedloga odluka i drugih akata iz područja komunalnog gospodarstva, vodnog gospodarstva i prometa,

- izrada planova i programa održavanja i izgradnje komunalne infrastrukture,

- koordinacija izrade tehničke dokumentacije za investicijske objekte komunalne infrastrukture i objekte održavanja komunalne infrastrukture,

- poticanje mjera energetske učinkovitosti i obnovljivih izvora energije kod objekata i uređaja komunalne infrastrukture,

- pribavljanje svih potrebnih dozvola za izgradnju komunalne infrastrukture,

- aktivnosti vezane uz izgradnju objekata i uređaja komunalne infrastrukture kao i koordinacija izvođenja radova održavanja i izgradnje komunalne infrastrukture,

- aktivnosti vezane uz izgradnju, rekonstrukciju i održavanje objekata i uređaja komunalne infrastrukture i za izgradnju i održavanju javne rasvjete, javnih zelenih površina i opreme na javnim površinama,

- koordiniranje aktivnosti s Vranjevo d.o.o. za komunalne djelatnosti, razvojnom agencijom i drugim nadležnim tijelima u provedbi programa građenja i održavanja komunalne infrastrukture, praćenje namjenskog utroška proračunskih sredstava, sredstava iz državnog proračuna i fondova Europske unije u provedbi tih programa

- organizacija komunalnog i poljoprivrednog redarstva na području Grada Otoka,

- utvrđivanje obveznika i donošenje rješenja u upravnom postupku za naplatu komunalne naknade, komunalnog doprinosa i drugih naknada i provođenje prisilne naplate iz svoga djelokruga rada,

- praćenje stanja u prostoru, priprema akata u vezi praćenja stanja u prostoru, priprema i i praćenje izrade dokumenata prostornog uređenja, praćenje ostvarivanja dokumenata prostornog uređenja, vođenje dokumentacije u prostoru te drugi upravni i stručni poslovi prostornog planiranja,

- gospodarenje poslovnim prostorom u vlasništvu Grada, vođenje evidencije poslovnih prostora i zakupnika i izrade programa gospodarenjem poslovnim prostorom u vlasništvu Grada s ciljem poticanja gospodarstva,

- poslovi prometa na području Grada Otoka,

- praćenje i analiziranje stanja u području zaštite okoliša, briga o zaštiti okoliša i postupanju s otpadom, izrada izvješća, programa, planova i stručnih podloga iz područja zaštite okoliša i gospodarenje otpadom,

- organiziranje poslova zbrinjavanja napuštenih i izgubljenih životinja,

- obavlja i druge poslove sukladno posebnim propisima.

U upravnom odjelu za komunalno gospodarstvo i pravne poslove ukupni rashodi planirani su u iznosu od 2.382.197,58 EUR-a. Ovim Izmjenama i dopunama Proračuna rashodi su povećani za 1.831.512,42 EUR-a.

U nastavku dajemo obrazloženje programa i aktivnosti unutar ovog razdjela koji se mijenjaj:

**R. 103.08.GLAVA 8:** KOMUNALNA DJELATNOST

OPIS PROGRAMA

Program obuhvaća aktivnosti kojima se održava komunalni red u Gradu Otoku. Nastoji se ulagati u održavanje komunalne infrastrukture i djelatnosti kako bi stanovnici mogli nesmetano obavljati svoje svakodnevne aktivnosti.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života.

Aktivnosti koje su planirane su: Geodetsko katastarske usluge, legalizacija objekata u vlasništvu Grada, održavanje krajolika Virovi, stroj za čišćenje vodotoka.

R.103.08.01PROGRAM: ODRŽAVANJE KOMUNALNE INFRASTRUKTURE

Program obuhvaća aktivnosti kojima se poboljšava komunalna infrastruktura Grada Otoka.

Nastoji se ulagati u javnu rasvjetu kako bi sve gradske ulice imale adekvatnu javnu rasvjetu.

Obuhvaća aktivnosti sanacija divljih odlagališta, održavanje javne rasvjete na području Grada Otoka, izgradnju javne rasvjete u ulicama Velebitska te u ulici Kneza Višeslava, te troškove rada reciklažnog dvorišta.

R 103.08.01.01Aktivnost:ODRŽAVANJE JAVNIH POVRŠINA

Obuhvaća aktivnosti izgradnju parkirališta u središtu Komletinaca, rekonstrukciju ulice Zrinski Frankopana, sanacija Hebrangove ulice te izgradnju dječjih i sportskih igrališta.

R 103.08.01.02Aktivnost: IZGRADNJA PROMETNE INFRASTRUKTURE

Obuhvaća aktivnosti sanacije ulice Varošćica, Gradinici ulice te ulice B.Radića. Planira se rekonstrukcija ceste kod nogometnog kluba Slavonac te izgradnja nogostupa u Komletincima.

Planirani rashodi za ovu aktivnost su bili 2.170.207,00 EUR-a te su povećani ovim Izmjenama i dopunama proračuna za 1.809.207,00 EUR-a .

**R. 103.14 GLAVA 14:ZAŠTITA OKOLIŠA**

R103.14.01 TEKUĆI PROGRAM

Program obuhvaća aktivnosti deratizacije i dezinsekcije na području Grada Otoka. Programom se nastoji zbrinuti i pse lutalice na gradskim ulicama kako ne bi izazvale opasnost za ljude i promet. Nastoji se provoditi programi ulaganja u edukacije gospodarenja otpadom.

Planirani rashodi za ovu aktivnost bili su 56.989,58 EUR-a te su ovim izmjenama i dopunama proračuna došlo do povećanja rashoda za 22.305,42 Eur-a.

**Služba- Tajništvo**

U Službi – Tajništvu Grada obavljaju se sljedeći poslovi:

- organizira aktivnosti gradonačelnika,

- koordinira njegove odnose s javnošću,

- koordinira medijsku promidžbu Grada,

- obavlja poslove protokola,

- organizira rad sa strankama gradonačelnika,

- obavlja poslove prava na pristup informacijama,

- obavlja poslove u svezi uređivanja web stranice Grada i uređivanja društvenih mreža Grada, promoviranja na javnim portalima, on – line komunikaciju s građanima,

- obavlja stručne i administrativno – tehničke poslove u svezi rada Gradonačelnika i Gradskog vijeća i njihovih radnih tijela, ponajprije pripremu i održavanje potrebnih sjednica,

- obavlja poslove redakcije i službene objave akata,

- obavlja poslove u svezi provedbe izbora, uključujući i tijela mjesne samouprave,

- drugi poslovi vezani uz neposredno sudjelovanje građana u odlučivanju u lokalnim poslovima od neposrednog i svakodnevnog utjecaja na život i rad građana,

- obavlja poslove pisarnice, arhive, održavanja radnih prostorija Grada i drugih prostora u vlasništvu odnosno na korištenju Grada,

- obavlja poslove održavanja i korištenja vozila u vlasništvu i na korištenju Grada,

- poslovi vezani uz informiranje građana i drugih tijela o radu Gradonačelnika i Gradskog vijeća,

upravnih tijela, trgovačkih društava i ustanova u vlasništvu Grada,

- poslovi vezani uz održavanje i unapređenje informatičkog sustava gradske uprave, i poslovi vezani uz korištenje službenih fiksnih i mobilnih uređaja u vlasništvu Grada,

- zaštita digniteta Domovinskog rata kroz naročitu brigu o braniteljima, stradalnicima Domovinskog rata i braniteljskim udrugama,

- poslovi vezani uz suradnju s vjerskim zajednicama,

- razmatranje predstavki i pritužbi građana na rad tijela Grada Otoka,

- poslovi vezani uz zaštitu osobnih podataka,

- poslovi vezani za zaštitu potrošača,

- poslovi vezani uz suradnju s gradovima prijateljima i partnerima u zemlji i inozemstvu,

- zaštita mladih kroz suradnju sa Savjetom mladih i drugim udrugama koje se bave problematikom mladih,

- poslovi vezani uz izradu prijedloga javnih potreba u kulturi, odgoju i obrazovanju, sportu, s financijskim planom i drugih općih akata u područja kulture, odgoja i obrazovanja, predškolskog odgoja i poslovi praćenja izvršenja istih,

- praćenje stanja u kulturi, odgoju i obrazovanju, sportu i predlaganje mjera i drugih aktivnosti za unaprjeđenje istih,

- briga o djeci, odgoju i osnovnom obrazovanju,

- briga o pripadnicima treće životne dobi,

- poslovi vezani uz kulturu i ustanove u kulturi,

- osiguravanje sredstava za zadovoljenje potreba u kulturi, športu i tehničkoj kulturi te poticanje sponzorstava i donacija za poboljšanje standarda u kulturi, sportu i tehničkoj kulturi,

- praćenje i unapređenje rada udruga građana i civilnog društva na području kulture i tehničke kulture, sporta, obrazovanja, zaštite okoliša i drugog područja,

- organiziranje manifestacija, koncerata i društvenih događaja

-poslovi zdravstva

- obavlja i druge poslove sukladno posebnim propisima.

U službi, tajništvu ukupni rashodi planirani su u iznosu od 2.614.995,67 EUR-a. Ovim Izmjenama i dopunama Proračuna rashodi su povećani za 1.023.809,00 EUR-a.

U nastavku dajemo prikaz i obrazloženje programa i aktivnosti unutar ovog razdjela koji se mijenjaju:

104.06**. GLAVA 6: JAVNE POTREBE U ŠPORTU I REKREACIJI**

R.104.06.01 PROGRAM: TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u sportu u 2024.godini. Aktivnosti obuhvaćaju rad sportskih udruga na području Grad Otoka. Tim aktivnostima se nastoji poboljšati životni standard stanovnika Grada Otoka. Nastoji se promovirati zdrav način života te uključivanje što većeg broja djece u sportske aktivnosti na području Grada Otoka.

Obuhvaća ulaganje u sportske udruge na području Grada kako bi nesmetano mogle ulagati u djecu i promovirati zdrav način života.

Nastoji se ulagati u infrastrukturu i uređenje stadiona kako bi mogli usavršavati svoje talente i znanja.

CILJ PROGRAMA

Poticanje razvoja sporta u Gradu Otoku, ulaganje u razvoj mlađih sportaša radi stvaranja široke kvalitativne osnove kao uvjeta daljnjeg napretka. Sačuvati dostignuta kvaliteta sporta na području Grada. Veća skrb o školovanju stručnih kadrova i unaprjeđenju stručnog rada, poticanje uključivanja u sport što većeg broja građana, osobito djece i mladeži.

R.104.06.01.01. Aktivnost: UREĐENJE SPORTSKE INFRASTRUKTURE

Aktivnost obuhvaća uređenje sportske infrastrukture te uređenje nogometnog stadiona Otok kako bi se poboljšali standardi te olakšale natjecateljske utakmice.

Ovim programom došlo je do povećanja rashoda za 57.500,00 Eura,a povećanje se odnosi na uređenje infrastrukture na nogometnom stadionu Otok i Komletinci, uređenje tenis terena i boćališta te na tekuće donacije sportskim društvima.

R.104.07**GLAVA 7:JAVNE POTREBE U KULTURI I INFORMIRANJU**

R.104.07.01 TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u kulturi i informiranju u okviru 2024.godine. Ovim programom je obuhvaćeno 6 aktivnosti.

CILJ PROGRAMA

Unaprjeđenje životnog standarda stanovnika, kulturno uzdizanje i uključivanje mladih u kulturni život grada Otoka, organiziranje kulturnih manifestacija ( Otočko proljeće, Sajam kulena, Moto susret, Festival glumca, lutkarsko proljeće, komemoracije, Božićni sajam te doček nove godine), prezentacija i interpretacija života i rada Josipa Lovretića, tradicijska kuća Komletinci, informiranje javnosti o radu Gradske uprave, Otočki list.

R.104.07.01.01 Aktivnost: MANIFESTACIJE

Obuhvaća održavanje raznih manifestacija na području Grada Otoka kao što su izdaci za festival glumca, organiziranje ljetnog kina u Otoku te lutkarsko proljeće.

R.104.07.01.04. Aktivnost: INFORMIRANJE

Obuhvaća aktivnosti promidžbe i informiranja te održavanja web stranice. Izrada otočkog lista te filma za obilježavanje Dana Grada.

Ovim programom planirani su rashodi u iznosu od 305.784,00 Eur-a te su ovim Izmjenama i dopunama proračuna povećani za 32.300,00 Eur-a a to povećanje se odnosi na proslave obljetnica klubova, uređenje tradicijske kuće u Komletincima te na usluge informiranja.

R.104.09.**GLAVA 9: SOCIJALNA SKRB**

PROGRAM: SUFINANCIRANJE TROŠKOVA STANOVANJA

OPIS PROGRAMA

Program obuhvaća aktivnosti kojima se izvršavaju rashodi Upravnog odjela u 2024 .godini. Za izvršenje programa planirane su 3 aktivnosti:

R.104.09.01. Aktivnost: SUFINANCIRANJE TROŠKOVA STANOVANJA

Aktivnost obuhvaća sufinanciranje troškova stanovanja socijalno ugroženim obiteljima s područja Grada Otoka.

Ovim programom planirani su rashodi u iznosu od 227.975,00 EUR-a te je došlo do povećanje rashoda za 4.000,00 EUR-a, a povećanje se odnosi na sufinanciranje troškova stanovanja.

R.104.10 **GLAVA : RAZVOJ ZAJEDNICE**

R.104.10.01 PROGRAM: TEKUĆI PROGRAM

Program obuhvaća aktivnosti kojim se izvršavaju rashodi upravnog odjela u 2024 godini. Za izvršenje programa planirane su 2 aktivnosti:

*Aktivnost:* Prijevoz učenika srednjih škola

Ova aktivnost obuhvaća sufinanciranje prijevoza učenika srednjih škola s područja Grada Otoka.

*Aktivnost:* Sufinanciranje cijene prijevoza učenika osnovnih škola

Ova aktivnost obuhvaća sufinanciranje prijevoza učenika osnovnih škola s područja Grada Otoka.

Ovim programom planirani su rashodi u iznosu od 165.482,00 EUR-A te je došlo do povećanja rashoda za 1.500,00 EUR- a povećanje se odnosi na sufinanciranje prijevoza učenika osnovnih škola.

R.104.11**GLAVA 11: SUSTAV CIVILNE ZAŠTITE**

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela vezani za opremanje specijalističkih timova civilne zaštite, kao i skupne opreme, kao i vježbe operativnih snaga i timova civilne zaštite. Nastoji se osigurati adekvatna oprema za zaštitu od elementarnih nepogoda i suzbijanje pandemije na području Grada Otoka kako bi stanovništvo bilo sigurno.

Cilj ove aktivnosti je nesmetani rad specijalističkih timova civilne zaštite i osigurati opremu i sredstva za provedbu vježbi operativnih snaga civilne zaštite.

R.104.11.01Aktivnost: DVD OTOK

Ova aktivnost obuhvaća tekuće donacije DVD Otoku što je zakonska obveza Grada Otoka.

R.104.11.02 Aktivnost: Tekuće donacije DVD Komletinci

Ova aktivnost obuhvaća tekuće donacije DVD Komletinci što je zakonska obveza Grada Otoka.

Ovim programom planirani su rashodi u iznosu od 700.001,90 EUR-a te je došlo do povećanja rashoda za 33.009,00 Eur-a, a povećanje se odnosi na vatrogasne intervencije DVD-a, tekuće donacije te protupožarnu zaštitu i kapitalne donacije za priključke na kontejnere uslijed posljedice olujnog nevremena.

R.104.12. **GLAVA 12 : SOCIJALNI PROGRAM SUFINANCIRAN OD OPĆE DRŽAVE**

PROGRAM: ZAŽELI ZA OTOK

Opis projekta:

Grad Otok je aplicirao projekt „Zaželi za Otok“- Program zapošljava žene, sufinanciran od strane Europskog socijalnog fonda u iznosu od 85% i Državnog proračuna Republike Hrvatske u iznosu od 15%, a nadležnost Ministarstva rada i mirovinskog sustava RH.

Projekt obuhvaća aktivnosti kojima se pruža potpora i podrška starijim i nemoćnim te socijalno ugroženim osobama u njihovim kućanstvima.

Kroz projekt se financira:

-trošak plaće za žene zaposlene na projektu,

-troškovi prijevoza,

-nabava potrepština za krajnje korisnike,

-troškovi organizacije promotivnih aktivnosti,

-trošak informiranja javnosti,

-grafička priprema i tisak promotivnih materijala,

-voditelj projekta-trošak plaće

-asistent na projektu,

-neizravni troškovi

CILJ PROJEKTA

Cilj projekta je osnažiti i unaprijediti potencijal teže zapošljivih žena i žena s nižom razinom obrazovanja koje će ublažiti posljedice njihove nezaposlenosti i rizik od siromaštva te ujedno potaknuti socijalnu uključenost i povećati razinu kvalitete života krajnjih korisnika

Ovim programom planirani su rashodi u iznosu od 600.000,00 EUR-a te je došlo do povećanja rashoda za 896.000,00 Eur-a u odnosu na planirano zbog odobrenja projekta Zaželi.

**Upravni odjel za financije i gospodarstvo**

U Upravnom odjelu za financije i gospodarstvo obavljaju se sljedeći poslovi:

- kreiranje i koordiniranje dugoročne financijske politike kroz izradu prijedloga proračuna za iduću godinu, te projekcije proračuna za naredne godine i nadzor nad izvršenjem proračuna, kao i izrada izmjena i dopuna proračuna, izrada Odluke o izvršavanju proračuna, nadzora njegovog izvršenja, izrada polugodišnjeg i godišnjeg izvještaja o izvršenju proračuna i drugi financijski poslovi za potrebe Grada Otoka,

- izrada uputa i smjernica za izradu prijedloga proračuna i financijskih planova proračunskih korisnika,

- izrada plana rashoda i izdataka upravnih tijela i kontrola izvršenja istih i vođenje propisanih evidencija,

- knjigovodstveno evidentiranje prihoda i primitaka, rashoda i izdataka proračuna i upravnih tijela,

- vođenje računovodstva proračuna i izrada potrebnih financijskih i drugih izvještaja,

- praćenje financijskog stanja, planiranja likvidnosti proračuna prema novčanom toku prometa te predlaganje mjera za poboljšanje financijske likvidnosti proračuna,

- poslovi vezani uz gradsku riznicu kada se ista ustroji,

- poslovi vezani uz sustav unutarnjih kontrola i fiskalnu odgovornost,

- poslovi vezani uz popis duga, izdanih jamstava i zajmova te izvještavanje Ministarstva financija i poslovi vezani uz dobivanje suglasnosti za zaduživanje i davanje jamstava te vođenje evidencije o istim,

- knjigovodstveno evidentiranje imovine i obveza grada i izrada bilance dugotrajne imovine,

- poslovi platnog prometa,

- obračun plaća i ostalih naknada,

- poslovi fakturiranja prihoda i praćenje naplate istih,

- briga o pravovremenoj naplati potraživanja i prihoda, te poslovi prisilne naplate potraživanja ako nisu u nadležnosti drugoga upravnog tijela,

- poslovi vezani uz utvrđivanje obveznika svih vrsta gradskih prihoda,

- izrada svih financijskih izvještaja prema nadležnim institucijama sukladno posebnim propisima,

- obavljanje stručnih poslova vezanih uz gospodarstvo i fondove Europske unije,

- obavljanje analitičko – planskih poslova vezanih za stanje i razvoj gospodarstva, izrada programa potpore i praćenja njihovog izvršenja radi unaprjeđenja gospodarstva i poljoprivrede,

- praćenje stanja i poduzimanje aktivnosti na ostvarivanju uvjeta za razvoj strateških grana i investicijskih ulaganja,

-izrada kratkoročnih, srednjoročnih i dugoročnih razvojnih planova,

- priprema i predstavljanje projekata od interesa za Grad s potencijalnim domaćim i stranim ulagačima,

- izrada i provedba programa poticanja razvoja gospodarstva kao i ruralnog razvoja te ugostiteljstva i turizma,

- poticanje razvoja Poduzetničke zone i upravljanje Poduzetničkim inkubatorom

- organiziranje manifestacija iz područja poduzetništva, ruralnog razvoja i turizma, poticanje i pomoć poslovnim subjektima u sudjelovanju na manifestacijama izvan Grada Otoka,

- izrada i ažuriranje registra nekretnina, kao i izrada plana upravljanja imovinom u vlasništvu

Grada Otoka, uz upis nekretnina u zemljišne knjige,

- poslovi vezani uz prirodne nepogode,

- obavlja i druge poslove sukladno posebnim propisima.

U upravnom odjelu za financije i gospodarstvo ukupni rashodi planirani su u iznosu od 761.547,42 EUR-a. Ovim Izmjenama i dopunama Proračuna rashodi su povećani za 360.669,00 EUR-a.

R.105.01.**GLAVA 1:ADMINISTRATIVNO I TEHNIČKO OSOBLJE**

Program obuhvaća aktivnosti kojima se izvršavaju rashodi Upravnog odjela vezani za prava iz radnog odnosa službenika i tekući rashodi za potrebe odjela.

Ovim izmjenama i dopunama proračuna došlo je do povećanja rashoda za 82.391,00 EUR-a, a povećanje se odnosi na rashode za usluge.

R.105.02.**GLAVA 2: KRATKOROČNI KREDIT**

R.105.02.01. Program: OTPLATA KRATKOROČNOG KREDITA

Program obuhvaća obvezu povrata kratkoročnog kredita Grada kojim se grad zadužio zbog podmirivanja troškova elementarne nepogode koja se dogodila na području našeg Grada.

Program obuhvaća 2 aktivnosti.

Aktivnost: Otplata primljenih kratkoročnih kredita

Aktivnost: Otplata primljenog beskamatnog zajma u visini izvršenog povrata poreza

Ovim izmjenama i dopunama proračuna došlo je do smanjenje za 23.955,99 EUR-a a smanjenje se odnosi na otplatu primljenog beskamatnog zajma u visini izvršenog povrata poreza.

R.105.04.**GLAVA 4: GOSPODARENJE GRADSKOM IMOVINOM**

R.105.04.01. TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela za financije u 2024. godini u okviru Tekućeg programa planirane su 5 aktivnosti.

Aktivnost: Uređenje i opremanje DVD-a Komletinci

Ova aktivnost obuhvaća uređenje DVD Komletinci te njegovo opremanje.

Aktivnost: Rekonstrukcija igrališta s umjetnom travom u Otoku

Ova aktivnost obuhvaća rekonstrukciju i popravak igrališta s umjetnom travom radi svoje dotrajalosti.

Aktivnost:Planovi i projektna dokumentacija-Izrada studije obnova suvare

Ova aktivnost obuhvaća projektnu dokumentaciju za izradu studije za obnovu suvare.

Aktivnost: Planovi i projektna dokumentacija-ostala projektiranja

Ova aktivnost obuhvaća planove i projektnu dokumentaciju za ostala projektiranja u Gradu Otoku.

Ovim izmjenama i dopunama proračuna došlo je do povećanja rashoda za 278.278,00 EUR-a, a povećanje se odnosi na uređenje i opremanje DVD Komletinci, kupovinu zemljišta i nekretnina, rekonstrukciju staza na groblju Otok te uredski namještaj i opremu, te održavanje gradskih objekata.

**RAZDJEL 2: PRORAČUNSKI KORISNICI**

**GLAVA 1**: GRADSKA KNJIŽNICA

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, nabava knjižnične građe i ostali režijski rashodi proračunskog korisnika.

Ovim Izmjenama i dopunama proračuna napravljena je preraspodjela sredstava unutar pozicija proračunskog korisnika te je iznos financiranja ostao isti.